Ko shakka babu kafa kungiyoyin ‘yan ta’adda ta hanyar yin amfani da kasashe da suke yada akidar nan ta kafirta musulmi tare da rarraba kansu da kuma hada su fadace-fadace saboda banbancin fahimta, babbar manufar hakan ita ce tarwatsa kasashen musulmi tare da raunana su, domin kuwa wadannan kuniyoyi na ‘yan ta’adda dukkanin ayyukansu sun kare ne a kan kasashen musulmi, kamar yadda kuma hakan ya zama wata hanya mafi sauki wajen bata sunan musulunci da musulmi a idon duniya, babban abin takaicin shi ne yadda kasashen da suka fi kowa zakewa wajen bayyana kansu a matsayin jagororn musulmi a duniya, suka zama kuma su ne kan gaba wajen aiwatar da wannan bakar manufa ta makiya musulunci a duniya, da yin amfani da kudaden man fetur da suke sayarwa domin kawai su dadawa Amurka da sauran kasashen yammacin turai.